Viborger Samler, 1843-06-12
De Danske Studenters svenske Reise. "Aftonbladets Beretning herom af 6te Juni er saalydende: "De ventede Gjæster fra Kjøbenhavn og Lund indtraf hertil første Pintsedag Kl. 3 om Eftermiddagen, da det store og smukke Dampskib "Jris" kom med frisk Fart skydende frem, med hele Dækket fuldt af Passagerer, omtrent 230 i Antal, hvoraf omtrent 150 Studenter vare fra Kjøbenhavn og 80 fra Lund. De havde paa Veien for haardt Veir maattet anløbe Ertholmene, og havde udstaaet meget baade af Storm og Regn, især da Antallet var saa stort, at kun en Deel af Gangen kunde faae Sengeplads, hvorfor ogsaa de Fleste havde været noget angrebne af Søsyge, der hverken skaaner Stand eller Alder. Jmidlertid syntes de ved Ankomsten at være ved godt Mod. Underveis havde de gjort et Besøg i Calmar og bleve der paa det meest Forekommende modtagne af hele Stadens Befolkning, som ved Ankomsten under Hurra og Kanonsaluter gik dem imøde, hvorefter de indbødes til en af Borgerskabet arrangeret Deieuner. Skaaler bleve her udbragte og en Hilsen til dem paa Vers oplæst af Hr. Karl Kulberg, der fremkaldte stor Enthusiasme. Ogsaa bleve Byens Mærkværdigheder beseete. Efter Ankomsten til Stockholm samledes de, efterat have tilbragt en kort Tid i de fordem leiede Qvarterer, Kl. 7 paa Børsen og begave sig derpaa i Grupper med nogle derværende Bekjendte til Dyrehaven. Jgaar Morges, anden Pintsedag, afgik de paa to Dampskibe, det ene Kl. 4 og det andet Kl. 5, til Upsala, hvor de bleve høist festligt modtagne. Ved Flotsund kom Marskalker dem imøde, der overleverede Enhver trykte Anviisninger til Logis samt Deviser i Nødt og Blaat med Ordet "Skandinavien" at bæres paa Kjolen. Begge Fyrisaaens Bredder vare overfyldte med velklædte Jndvaanere fra Staden. Ved de sidste Broer kastedes Blomster ned over de unge Fremmede, og Salut hørtes fra Slotsvolden, saasnart Dampskibene bleve synlige. Omkring Landingstedet var en stor Plads indhegnet af Studenter-Væbningen, som dannede en Fiirkant med Forstanderne og Marskalkerne indenfor i en Halveirkel. Synet heraf var meget smukt. Efter et lydeligt Velkommen fra Stranden blev en Sang afsungen, forfattet af en Candidat Save. Paa denne Sang fulgte Hurraraab. Toget drog derpaa, med Sangerskaren i Spidsen, til Odins Lund, hvor Mag. Petterson hilsede de Fremmede med en Tale, i hvilken han blandt Andet yttrede omtrent Følgende: "Ved Stranden var ikke det rette Sted til at modtage Eder, men her i Odins, vor Stamfaders, Lund, ved denne Kirke, ved Foden af den store Konge (Gustav Adolph), som er Eder vel bekjendt, hvis Hæder opfyldte hele Europa. Det blæser vel lidt her, men det er kun et Symbol paa den nordiske Manddoms Kraft. Her indgaae vi paa gammel nordisk Viis Fostbroderskab, her byder jeg Eder velkomne, Brødre fra det Fjerne." Efter levende Hurraraab førte hver Upsala-Student sin Gjæst hjem, hvorpaa de Arm i Arm atter vandrede i Procession til Stranden for at modtage det andet Dampskib, som kom Kl. 5. Efterat ogsaa dette var ankommet, begav Forsamlingen sig til Carolinasalen; her indtoges en "Sexa Skaaler foresloges af Mag. Petterson for Kjøbenhavns, Lunds, Christiania og Helsingforts Studenter samt for Enigheden og Samdrægtigheden i Norden, hvilke Taler besvaredes med lignende af danske, svenske, norske og finske Studenter. Glæden var almindelig, og aldrig saae man en almindeligere Henrykkelse eller mere levende Sympathier, end blandt denne forenede Ungdom, Nordens Haab og Fremtid. Justitsministeren samt Erkebispen og Landshøvdingen, Generallieutenant Friherre Lagerbring og flere Andre vare indbudne. Fra Tribunerne var et stort Antal Damer Tilskuere ved Høitiden. Ved denne Leilighed bleve nogle meget smukke danske Vers, forfattede af Hr. Ploug, afsungne."